SL Uradni list Evropske unije C 9/50

Opozorilo o veljavnih protidampinških ukrepih za uvoz jeklenih vrvi in kablov s poreklom, med drugim, iz Ljudske republike Kitajske v Unijo, kakor so bili razširjeni na uvoz jeklenih vrvi in kablov, poslanih med drugim iz Republike Koreje, ne glede na to, ali so deklarirani kot s poreklom iz Republike Koreje ali ne

(2018/C 9/11)

Trenutno veljavni ukrep je protidampinška dajatev, ki so bila z Izvedbeno uredbo Sveta (EU) št. 102/2012 (1) uvedena na uvoz jeklenih vrvi in kablov s poreklom, med drugim, iz Ljudske republike Kitajske, kakor je bila med drugim razširjena na uvoz jeklenih vrvi in kablov, poslanih iz Republike Koreje, ne glede na to, ali so deklarirani kot s poreklom iz Republike Koreje ali ne, kakor je bila nazadnje spremenjena z Izvedbeno uredbo Komisije (EU) 2016/1167 (2) („veljavni ukrepi“).

Za uvoz jeklenih vrvi in kablov, poslanih iz Republike Koreje, v Unijo se uporablja dajatev v višini 60,4 %, razen za izdelke, ki jih proizvajajo družbe, izvzete kot dejanski proizvajalci v skladu z Uredbo (EU) št. 102/2012 (kakor je bila spremenjena). Ena družba s sedežem v Republiki Koreji, tj. CS Co. Ltd, katere izvoz jeklenih vrvi in kablov v Unijo je izvzet iz protidampinške dajatve, ker je bilo ugotovljeno, da je dejanski proizvajalec izdelkov, je Komisijo obvestila o spremembi svojega uradnega naslova, kot je navedeno spodaj.

Družba je trdila, da sprememba naslova ne vpliva na njeno upravičenost do stopnje dajatve, ki se je za družbo uporabljala pod njenim prejšnjim naslovom. Komisija je preverila predložene podatke in sklenila, da podjetje CS Co., Ltd. ostaja isto podjetje z isto matično številko podjetja, spremenil se je le naslov podjetja. Ta sprememba dejansko ne vpliva na ugotovitve Izvedbene uredbe (EU) št. 102/2012.

Sklic na CS Co., Ltd. v razpredelnici v členu 1(4) Izvedbene uredbe (EU) št. 102/2012, kakor je bila nazadnje spremenjena z Izvedbeno uredbo (EU) 2016/1167, se razlaga ob upoštevanju spremembe naslova podjetja v 31-102, Junam maeul 2-gil, Yangsan, Gyeongsangnam-do. Dodatna oznaka TARIC zaradi jasnosti ostane A969.

(1) Izvedbena uredba Sveta (EU) št. 102/2012 z dne 27. januarja 2012 o uvedbi dokončne protidampinške dajatve na uvoz jeklenih vrvi in kablov s poreklom iz Ljudske republike Kitajske in Ukrajine, kakor je bila razširjena na uvoz jeklenih vrvi in kablov, poslanih iz Maroka, Moldavije in Republike Koreje, ne glede na to, ali so deklarirani kot s poreklom iz teh držav ali ne, po pregledu zaradi izteka ukrepa v skladu s členom 11(2) Uredbe (ES) št. 1225/2009 in o zaključku pregleda zaradi izteka ukrepa glede uvoza jeklenih vrvi in kablov s poreklom iz Južne Afrike v skladu s členom 11(2) Uredbe (ES) št. 1225/2009 (UL L 36, 9.2.2012, str. 1).

(2) Izvedbena uredba Komisije (EU) 2016/1167 z dne 18. julija 2016 o spremembi Izvedbene uredbe Sveta (EU) št. 102/2012 o uvedbi dokončne protidampinške dajatve na uvoz jeklenih vrvi in kablov s poreklom, med drugim, iz Ljudske republike Kitajske, kakor je bila razširjena na uvoz jeklenih vrvi in kablov, poslanih med drugim iz Republike Koreje, ne glede na to, ali so deklarirani kot s poreklom iz Republike Koreje ali ne (UL L 193, 19.7.2016, str. 19).